<classify> MKUU wa Mkoa wa Dar es Salaam, Paul Makonda amesema ameridhishwa na kasi ya utekelezaji wa awamu ya pili wa mradi wa mabasi yaendayo kasi wa kutoka Mbagala Kuu kwenda Gerezani.Makonda aliyasema hayo jana wakati akikagua miradi iliyopo wilaya ya Temeke. Alisema kwa kiasi kikubwa ameridhishwa na miradi hiyo.Aliwataka wanafunzi wanaochukua uhandisi, kufanya mafunzo kwa vitendo katika miradi hiyo mikubwa ili iwajengee uwezo na kuwapa uzoefu ili iwe rahisi kupata ajira pale wanapomaliza shule. Aidha Makonda alizungumzia ukarabati wa mito ya Keko na Temeke yenye urefu wa kilomota 10.Alisema ujenzi wa mito hiyo utapunguza athari za mafuriko kipindi cha mvua. Alitaka wakazi wa maeneo hayo kuacha kuchimba mchanga na kutupa taka kwenye mitaro na kupelekea kuziba. Alisema asilimia 70 ya nyumba za wakazi wa Dar es Salaam ni makazi holela, ndiyo sababu mafuriko wakati wa mvua katika baadhi ya maeneo hayakwepeki, kwani wengi wamevamia mifumo ya maji na kuiziba.Baada ya serikali kuliona hilo, imeibua mradi wa Dar es Salaam Mentropolitan Development Project DMDP ambao umepangwa kama mlolongo wa miradi mingine midogo, lengo ni kuboresha miundombinu kwenye manispaa za Ilala, Temeke na Kinondoni ili kukabiliana na changamoto ya ubovu wa miundombinu. alisema Makonda Alisema Benki ya Dunia WB imechangia dola za Marekani milioni 300 karibu sawa na Sh. bilioni 700 ambazo ni ruzuku kutoka Shirika la Maendeleo la Nchi za Nordic kwa ajili ya kazi hiyo. Pia imetoa dola 5,000,000 zaidi ya bilioni 11 kwa ajili ya kukabili changamoto za mabadiliko ya tabia ya nchi.  <topic>: kitaifa 